rlitschk/wikidir huggingface dataset:
Albert Ramon (* 1. November 1920 in Brugge; † 21. März 1993 in Eeklo) weer en belgisch Radrennfohrer. Albert Ramon weer Profi-Radrennfohrer van 1941 bit 1951. 1946 wunn he de Gesamtwertung vun de Belgien-Rundfohrt, deren Verloop ünner störmisch Wedder lieden dee, so dat vun 140 Starter man blots 19 dat Teel recken deen. 1947 wunn he den Nationalen Sluitingsprijs un keem in dat sülvig Johr bi de Belgien-Rundfohrt up den tweeten Platz achter Maurice Van Herzele. 1948 wurr he bi de Flannern-Rundfohrt Tweet achter Briek Schotte. 1949 wunn he dat Rennen Paris–Tours un een Johr later wurr he belgisch Meester in dat Straatenrennen. Ramon kunn sien Qualitäten as Rennfohrer wiels de Besattenstiet in den Tweeten Weltkrieg nich entfalten. 1943 keem he in den Fokus vun de Gestapo un drüff kien Rennen fohren; as he as Dwangsarbeiter intrucken wurrn sull, is he afdüükt. Statt hüm hett man denn sien Vader verhaft. 1951 wurr Albert Ramon bi en Rennen in Waarschoot vun en Auto anfohren un so swoor besehrt, dat man um sien Leven bang weer. 17 Mal hett man hüm opereeren musst. Fausto Coppi hett hüm an dat Krankenbett besöcht un hüm en vun den Paapst segnet Kett schunken. Ramon is
Charles Rouxel (ok Charly Rouxel; * 6. April 1948 in Bricquebec, Basse-Normandie) is en ehmalger franzöösch Radrennfohrer. Rouxel weer Profi in de Jahren 1970 bit 1978. He hett acht Mal an de Tour de France deelnommen un is dorbi fiev Mal in Paris ankommen. Sien best Platzeeren weer dorbi Platz 33 in dat Endklassement in dat Johr 1978. In dat Johr 1974 hett he dorto de eerstmals utdragen Middelmeer-Rundfohrt wunnen. 1970-1975: Peugeot-BP-Michelin 1976-1976: Peugeot-Esso-Michelin 1977-1978: Miko-Mercier-Hutchinson Rouxel in de Datenbank vun Radsportseiten.net
Dat Neddergericht in Bremen is up Verlööf vun Kaiser Karl V. an'n 26. September 1543 inricht' wurrn. Tostännig weer dat för Striet bit to 200 Guldgullen. Vörsitter (Richter) weer een Liddmaat vun den Rat, Bisitter weeren twee Assessors. Dorto keemen een Sekretär un allerhand Prokuratoren un Deeners. Just so weer ok dat Gastgericht tohopensett, man dat weer tostännig för annere Saken. 1751 geev dat een nee Ordnung för dat Gericht. De lä fast, för wat dat Neddergericht tostännig weer. Dormals weeren dat all Strietsaken ünner 300 Rieksdaler. Ok nah de Franzosentiet bestünn dat Neddergericht fudder. Dat weer för all de Saken tostännig, de nich för dat Hochgericht kamen döen. Vun 1849 af an geev dat een Kollegium vun de Richters. Dor hören twölf Liddmaten to. De wurrn vun den Senat un vun de Börgerschup wählt. Vun düsse 12 Richters weeren dree an dat Neddergericht togange. Een Direktor keem dor noch as Vörsitter hento un ok eenen Sekretär un eenen Deener geev dat. Dat Neddergricht bestünn in Bremen bit 1879, denn is dat uplööst wurrn. Gerhard Theilacker: Friedensgerichtsbarkeit und Rechtspfleger: die Entwicklung der niederen Gerichtsbarkeit in Deutschland unter besonderer Berücksichtigung der im Lande Baden-Württemberg gemachten Erfahrungen. Dissertatschoon an de Universität Tübingen,
Barbara Stühlmeyer OblOSB (* 12. November 1964 in Bremen) is ene düütsche Theologin, Musikwetenschoplersche, Autorin un Forscherin. Barbara Stühlmeyer is de Dochter vun ne Beamtenfamilie ut Bremen. Nah her Schoolafsluss, dat Abitur up de Olden Gymnasium to Bremen, hett se dornah in Bremen un Mönster Karkenmusik, Musikwetenschop, Theologie un Philosophie studeert un mit den Dokter der Philosophie "Summa cum laude" afslaten. Professor Winfried Schlepphorst was her Doktorvader. Se is verheiraat met den Musikdirektor, Komponisten un Musikwetenschopler Ludger Stühlmeyer un de beiden hefft een Dochter. De Familie leevt siet 1994 in Hof in Bayern. Barbara Stühlmeyer is kathoolsch un Benedikineroblatin von de Kloster St. Hildegard in Rüdesheim. Se is freeberopliche Autorin un Wetenschoplersche. Die Gesänge der Hildegard von Bingen : Eine musikologische, theologische und kulturhistorische Untersuchung. Olms, Hildesheim 2003, ISBN 3-487-11845-9. In einem Meer von Licht : Heilende Gesänge der Hildegard von Bingen. Met Illustrationen von Sabine Böhm. Butzon & Bercker, Kevelaer 2004, ISBN 3-7666-0593-3. Neue Freunde sind was Tolles. Met Illustrationen von Nadine Lentzen. Verlag Haus Altenberg, Düsseldorf 2010, ISBN 978-3-7761-0224-6 un Verlag Butzon & Bercker, Kevelaer 2011, ISBN 978-3-7666-1429-2. Das Leben singen : Christliche Lieder und ihr Ursprung. Tohope met Ludger Stühlmeyer. Verlag DeBehr Radeberg 2011, ISBN 978-3-939241-24-9. Engel
Wilhelm August Heinrich Marquardt (* 1. Dezember 1899 in Wümm; † 14. Januar 1994 in Imbeek) weer en plattdüütschen Schriever un Heimatkundler. Marquardt is 1899 as Söhn von Elise Louise Auguste, borene Kothe (5. Mai 1879–18. Juni 1947), un den Schoolmeester Karl Heinrich Wilhelm Marquardt (6. Dezember 1874–11. September 1954) in Wümm boren. Kort na de Geboort keem de Vader as Schoolmeester na Imbeek. Dor güng Marquardt ok na Volksschool. Op Realschool weer he in Buxthu un denn op de Präparandenanstalt un dat Lehrerseminar Stood. Von’n 18. Juni 1917 bet 2. September 1918 weer Marquardt Soldaat in’n Eersten Weltkrieg. He is bi dat Infanterie-Regiment Nr. 92 in Bruunswiek utbillt worrn un keem denn an de Westfront na dat Füsilier-Regiment Nr. 73. Dor weer he in de 7. Kumpanie ünner Ernst Jünger. He is mit dat Ieserne Krüüz 2. Klass uttekent worrn un keem bi Cagnicourt in Kriegsfungenschop. As Fungenen keem he na Abbeville un weer denn bi Gaudiempre un Essars insett. Na de Fungenschop hett he sik in Stood wieder as Schoolmeester för de Volksschool utbillen laten un in’n Juni 1921 de 1. Lehrerprüfung bestahn. He weer denn bet 1934 Schoolmeester an de Volksscholen in Imbeek, Bourm, Krummasell, Bahrendörp, Solzhusen,
Dat Gastgericht in Bremen weer just so tohopensett, as dat Neddergericht. Tostännig weer dat för Klagen in Privatsaken mank de Börgers vun de Neestadt un vun de Vörstadt un mank de Frömden in de Stadt (Gäst). Man bloß, wenn dat üm minner as 300 Rieksdaler güng. Dat Gastgericht besloot ok ok öber ielig Strietfäll, as Arbeitslohn, Schipps- un Hüürsaken. Mit de Franzosentiet is dat Gastgericht wegfullen. Later wurr dat nich wedder nee inricht.
En Karkenmusiker oder en Karkenmusikersche is en Minsk vun de Karkengemeende, de en Organist un Chordirigent is. He befaat sik mit de Musik in de Kark un beset do en wichtige liturgische Funktion met egenstännigen Verkündigungscharakter. He is för en Gemeen un Dekanat en kulturelle Kraft, de de Musik vun de Kark auk nach Buten hen repräsenteert. Tohope met all siene Upgaven: Chorbaas, Dirigent, Organist, Singer un Musikpädagoog, hett de Karkenmusiker bannig wat to doon. Bloß in zentrale Karken un Kathedralen weert de beiden Ämter updeelt in Organist un Kantor.
Carl Heinrich Ruhkopf (* 25. Juni 1755 in Sößmer; † 16. Juli 1805 in Hilmssen) weer en düütschen Pädagoog. Ruhkopf is 1755 as Söhn von den Pastoor Carl Heinrich Ruhkopf in Sößmer boren. Sien Broder weer Friedrich Ernst Ruhkopf. He is op dat Gymnasium Andreanum in Hilmssen na School gahn. An’n 4. Mai 1775 hett he sik för en Studium von de Theologie an de Universität Helmstidde inschreven. He weer von 1782 bet 1794 Rekter von de Latienschool Oterndörp un von 1794 bet 1805 von dat Gymnasium Andreanum in Hilmssen. He hett Sophie Henriette Kilg freet. Moniteur des dates. B. Herrmann, 1873, Sied 169 Ingrid Henze: Die Inschriften der Stadt Helmstedt bis 1800. 2005, Sied 539 Normdaten: GND: 122919114 (OGND, AKS) | VIAF: 27965691 | Wikipedia-Personensöök
De Morgenspraaksherr weer in de Stadt Bremen toeerst den Arzbischop sien Stadtvogt. He weer bi de Morgenspraken mit bi un keek to, datt allens oorntlich aflopen dö. De Morgenspraken weeren de Versammeln vun de Ämter (Zünfte), wo allerhand beslaten weeren kunn. As de Ämter to'n Deel achter de Upstänn gegen den Rat in dat 14. Johrhunnert steken harrn, hett de Ehrbar Stadt Bremen ehr Rat för jedet Amt eenen Morgenspraaksherrn insett. De scholl dorup kieken, dat bi de Morgenspraken nix verhannelt un beslaten wurr, wat de Ämter nah de Meenen vun den Rat nix angüng un den Rat siene Sake weer. Morgenspraaksherren geev dat in Bremen bit to de Revolution vun 1848.
Johann Friedrich Dammann (* 1767 in Bruunswiek; † 2. Juni 1797) weer en düütschen Pädagoog. Dammann is 1767 in Bruunswiek boren. He hett studeert un en Magister von de Philosophie maakt. 1789 is he Schoolmeester an dat Pädagogium Helmstidde worrn un 1791 Kustos von de Universitätsbibliothek Helmstidde. 1792 bet 1794 is he in Helmstidde Privatdozent ween. He weer von 1794 bet to sien Dood 1797 Rekter von de Latienschool Oterndörp. Georg Christoph Hamberger, Johann Georg Meusel: Das gelehrte Teutschland, oder Lexikon der jetzt lebenden teutschen Schriftsteller. Band 2, Meyersche Buchhandlung, 1796, Sied 12 Normdaten: GND: 102875154 (OGND, AKS) | VIAF: 39778109 | Wikipedia-Personensöök
Een Schottherr weer in Bremen een Liddmaat vun den Senat mit een duppelte Upgaav: 1. De Upsicht öber de Wapen in de Schottkammer. Dat weer de Vörgängersche vun dat Tüüchhuus, de grote Wapenkammer vun de Stadt Bremen in't Middelöller. 2. De Upsicht öber dat Instrieken vun den Schoot. De Schoot weer eene Stüür för rieke Lüde, de toeerst bloß intagen wurr, wenn dat eenen besunnern Grund dorför geev. Vun 1848 af an is de Schoot vun Börgers intagen wurrn, de mehr as 1.000 Rieksdaler Vermögen harrn. 1876 is de Schoot nah mehr as 500 Jahren afschafft wurrn.
Johannes Wolderus Höpfner (* 1691 in Hamborg; † 1740 in Oterndörp) weer en düütschen Pädagoog. Höpfner is 1691 as Söhn von’n Schoolholler Thomas Joch. Höpfner in Hamborg boren. He hett sik an’n 6. Oktober 1714 as Student an de Universität Kiel inschreven, to’n 18. April 1715 an de Universität Wittenbarg un an’n 5. Oktober 1716 an de Universität Jena. 1721 is he Namiddagspreddiger von de St.-Pauli-Kark in Hamborg worrn. He weer von 1728 bet to sien Dood 1740 Rekter von de Latienschool Oterndörp. Hans Bruhn: Die Kandidaten der hamburgischen Kirche von 1654 bis 1825. J.J. Augustin, 1963, Sied 186
Möller betekent Möller, Beteken för en Handwarker, de Mehl mahlt, Möller, en van den fäkenst Tonaam, Möller-Iesstroom, Iesstroom in Queen Elizabeth Land, Antarktika, Möller Trough, Deepseegraven in de Weddell-See, Antarktis. Kiek ok bi: Moeller, Møller, Müller, Möllern, Möhler. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Möller, auk Moeller schrieven, is en Tonaam un tellt to fäkenst Tonamen in Düütschland. De hoogdüütsche Variante van den Naam is Müller. Eune annere plattdüütsche Variante van den Naam is Meller. De Naam Möller geiht up de Profeschoon van den Möller trügg. In meist elk Dörrp gaff et in Middelöller ene Möhl, vandeswegen is Naam vandage so faken in heel dat düütsche Spraakrebeed. In Düütschland gifft et mehr denn 320.000 Indrääg in’n Telefoonbook to den Naam Müller (Tahl van 1996). Baven up gifft et et noch üm un bi 40.000 Indrääg van den Varianten, dor is de plattduitske Variante Möller mit bummelig 30.000 Indrääg mank. De Variante Möller is sünnerlik in den Kuntraien Sleswig-Holsteen un Meckelnborg-Vörpommern begäng. Man auk in Oost-Westfalen un dat Eemsland gifft et den Naam faken. Just so finnt sik in Noordhessen vele Minschen mit den Tonaam Möller Dazu kommen noch rund 40.000 Einträge der Varianten (siehe: Liste der häufigsten Familiennamen in Deutschland). De Schirevwiese mit Moeller het meist 1000 Indrääg in’n Telefoonbook. Et gifft männje Komposita mit den Naam Möller, de t.B. de Laag oder de Oort van de Möhl beschrieven. Bispille sind: Bachmüller, Burgsmüller, Hammermüller, Hasenmüller, Holzmüller, Neumüller, Obermüller, Oismüller, Riedmüller, Stegmüller, Teichmüller, Windmüller, Wolfmüller.
Meller is de Familiennaam von Amos Meller (1938–2007), israeelschen Dirigent, Anton Meller (1932–2017), öösterrieksch-düütschen Chemiker, Bernhard Meller (1880–1971), düütschen röömsch-kathoolschen Geistlichen un Bibliothekar, Caroline Meller-Hannich (* 1970), düütsche Juristin, Christian Meller, düütsch-US-amerikaanschen Turner, Digne Meller Marcovicz (1934–2014), düütsche Fotojournalistin un Dokumentarfilmerin, Edith Meller (1897–1953), öösterrieksch-ungaarsche Schauspelerin, Gioia Meller Marcovicz (* 1955), düütsche Designerin, Guido Meller Mayr (* 1940), chileenschen Weertschopswetenschopper un Ökonoom, Harald Meller (* 1960), düütschen Archäoloog, Heinz Meller (* 1955), düütschen Kabarettist, Parodist un Moderator, Josef Meller (1874–1968), öösterriekschen Ogendokter, Pali Meller (1902–1943), ungaarschen Architekt, Raquel Meller (Francisca Marqués López; 1888–1962), spaansche Sängerin un Schauspelerin, Stefan Meller (1942–2008), poolschen Historiker, Diplomaat un Politiker, Wadim Georgijewitsch Meller (1884–1962), russ’sch-ukrainschen Maler, Willy Meller (1887–1974), düütschen Bildhauer. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Ludwig Terfloth (*8. Januar 1796 in Graiwen, † 16. Mai 1887 in Graiwen) was eun plattduitsken Schrüiver un Kaupmann iut Graiwen in’n Mönsterland. Locales und Provinzielles : In plattdeutschen Reimen. - Münster : Coppenrath, 1845. - 34 S. - anonym ritbröcht. Plattdütske Rieme. - Münster : Coppenrath, 1858. - 108 S. - HBZ: '148 S. Plattdütske Rieme. - Münster : Coppenrath, 1878. - 183 S. Ludwig Terfloth in de Datenbank Die niederdeutsche Literatur (hoogdüütsch)
Johann Mathias Seling (Nomesvariante: Joseph Matthias Seling; * 2. Dezember 1792 in Gessem, † 27. November 1860 in Ossenbrügge) was eun Persepter an’n Gymnasium Carolinum in Ossenbrügge, Preester an’r Johanniskerke un Pfarrdechant. Heu tellt teo den Abstinenzpredigern. Heu schreiv auk eun Poor Gedichte up Plattduitsk. Seling wurr den 2. Dezember 1792 os den Sohn van eun Biurn in Gessem bi Melle born. In de Eerst arböjjet heu os Hilfskraft büi eunen Kaupmann in Holland un werrt twungen in den Johren 1812-1814 för dat franzööske Heer to fechten. Naast studeert heu Theologie in Mönster un werrt 1818 in Ossenbrügge Preester. Hüt bleiv heu den auk den 27. November 1860 daud. Neue Lieder für Spinnstube, Haus und Feld : Nebst einem Bericht über Spinnschulen in Osnabrück, 2., sehr vermehrte Aufl. - Osnabrück : Overwetter, 1838. - 1: (nich olle Gedichte sind up Platt). Neue Lieder für Spinnstube, Haus und Feld : Nebst einem Bericht über Spinnschulen in Osnabrück.- Osnabrück : Overwetter, 1839. - 1: '(nich olle Gedichte sind up Platt) Friederike Mühlbauer, Religionskontroversen in der Friedensstadt, V&R Unipress Göttingen 2014, S. 43. PDF Hof-und Staatshandbuch für das Königreich Hannover, Hannover 1845, S. 426. PDF Zeitschrift für Philosophie und katholische Theologie, 1830, S.
Nicolaus Matthias Petersen (* 15. Dezember 1798 in Arnis, † 19. Mai 1881 in Hamborg) was eun plattduitsken Schriever un Persepter iut Angeln. Heu schreiv up Angeler Platt. Heu wurr den 15. Dezember 1798 in Arnis boren. Heu studeer Philologie in Kiel un Leipzig un is van 1831 bet 1860 in Grimma os Persepter teogange. Heu leiv denn in Dresden. Plattdütsche Fabeln, Vertellungen un Märken in Angelnner Mundart / N. M. Petersen. - Dresden, 1865. - VIII, 176 S. Plattdütsche Fabeln, Vertellungen un Märken in Angelner Mundart. - 2. Aufl. - Dresden : Heinsius, 1871. - III, 176 S List vun plattdüütschen Schrievers Nicolaus Matthias Petersen in de Datenbank Die niederdeutsche Literatur (hoogdüütsch)
Gustav Jung (* 15. März 1796 in Pritzwalk, † 4. Juli 1892 in Burg büi Meideborg) was eun Paster un plattduitsken Schriever Heu werrt 1796 os de Suhn van eunen Aftheuker in Pritzwalk boren. In de Eerst geuht heu na de Scheole in Pritzwalk un läter na dat Joachinsthaler Gymnasium in Berlin. In Berlin studeer heu Theologie un werrt denn Rekter in Pritzwalk un na eun korten Tüid baule Paster in Grootmaaknow. Hür kümmt heu süine Friu Auguste Bornemann in Mööt, de de Dochter van den plattduitsken Schrüiver Wilhelm Bornemann was. 1836 ging süine Friu mit Daude af un Jung werrt niu Paster in Werneuchen büi Bernau un früjjet auk eun tweutet mool. 1852 ging in Pangscheon un treck 1876 na süinen Suhne na Burg büi Meideborg hen. Höür bleiv heu den 4. Juli 1892 daud. Gedichte in plattdeutscher Mundart. - Berlin : Plahn, 1849. - VIII, 184 S. Gedichte in plattdeutscher Mundart. - 2. Aufl. - Berlin : Wohlgemuth, 1854. - VIII, 184 S. List vun plattdüütschen Schrievers Seelmann, Wilhelm: Die plattdeutsche Litteratur des neunzehnten Jahrhunderts.Biobiliographische Zusammenstellung.in: Niederdeutsches Jahrbuch, Jg. 22, 1896, S. 85. Gustav Jung in de Datenbank Die niederdeutsche Literatur (hoogdüütsch)
De Eestborg is en Good in de Gemeen Jörk in’n Landkreis Stood, Neddersassen. De Eestborg liggt op dat rechte Över von de Eest twüschen Moorenn in’n Süden un Lütt Hoov in’n Noorden un güntsied Eestbrügg. Liekers hett de Borg fröher jümmer to Rübk tellt, dat üm un bi twee Kilometer in’n Süüdoosten liggt. De Eestborg liggt an dat Oostöver von de Eest in de Masch von Oolland. De Naveröörd sünd Hoov in’n Noorden, Cranz, Neefeld un Nincop in’n Noordoosten, Rübk in’n Süüdoosten, Moorenn in’n Süden, Neeland in’n Süüdwesten, Eestbrügg in’n Westen un Königriek in’n Noordwesten. De Eestborg geiht trügg op en Waterborg ut de late Renaissance. De Anlaag hett de Hornbörger Borgmannen Schult tohöört. Dat Goodshuus is 1607 anfungen worrn to boon. Faken warrt dor ok Slott Eestborg to seggt, ofschoonst dat na Grött un Funkschoon egentlich mehr en Herrnhuus is un keen Slott. Dat Gooshuus steiht op moorigen Maschbodden, dorüm müssen de Gebüüd deep grünnt warrn. De Arbeiden dorto weren opwennig. Dat gifft en Bericht von Luneberg Mushard, dat de Kösten för dat Grünnen jüst so hoog weren as för de Gebüüd sülvs. De Boherr Diederich Schult schall dorüm 1611 de Ünnerlagen över den Bo verbrennt hebben, dat de
Lübben betekent Lübben, plattdüütschen Vörnaam, Lübben, Kreisstadt von’n Landkreis Dahme-Spreewald, Brannenborg. Lübben is de Familiennaam von August Lübben (1804–1873), düütschen Pädagoog, Diedrich Lübben, düütschen Politiker, Eilert Lübben (1565–1621), düütschen Theoloog, Philosoph un Mathematiker, Gerd Hergen Lübben (* 1937), düütschen Schriever, Heinrich Lübben (1883–1931), düütschen Pädagoog un Zooloog, Heinrich August Lübben (1818–1884), düütschen Germanist, Ilse Lübben (1936–1998), düütsche Politikerin, Jörn Felix Lübben (* 1966), düütschen Chemiker, Jost Lübben (* 1964), düütschen Journalist, Karin Lübben, düütsche Schauspelerin, Lars Lübben (* 1973), düütschen Politiker, Tobias Lübben (* 1973), düütschen Journalist. Kiek ok bi: Lüben, Lubben. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Dit Woort hett noch annere Bedüden: kiek dorför ünner Aßlersand (Naturschuulrebeed). Aßlersand (hoochdüütsch Asselersand) is en Rebeed in de Gemeen Drochters in’n Landkreis Stood, Neddersassen, dat fröher en Insel in de Elv weer. Dat kumplette Rebeed von den Sand is vondaag as Naturschuulrebeed Aßlersand schuult. Aßlersand liggt as Sand twüschen den Ruthenstroom in’n Westen, de Barnkroger Süderelv in’n Süden un den Hauptarm von de Elv mit Swarttünnensand in’n Noordoosten. Dör den Ruthenstroom aftrennt doot in’n Noordwesten Gauensiekersand un Kruutsand liggen. Dat Rebeed tellt to Keden. En richtig Eiland is Aßlersand vondaag aver nich mehr. De Kedener Hauptdiek, de na de Stormflood 1962 nee boot worrn is, dörsniddt de Barnkroger Süderelv un löppt merrn över den Aßlersand. De Ruthenstroom is dör dat Ruthenstroom-Sparrwark schuult. Dormit is de Westdeel von Aßlersand bi Stormflood kumplett vör dat Water ut de Elv schuult. De Oosten liggt jümmer noch butendieks. De Naveröörd sünd Abbenfleet un Barnkroog in’n Süüdoosten, Weth un Aßel in’n Süden, Ritsch in’n Süüdwesten, Gauensiek un Drochters in’n Westen un Gauensiekersand un Kruutsand in’n Noordwesten. Op dat annere Över von de Elv in Sleswig-Holsteen doot Bielenbarg un Essfleth in’n Noorden, Kollmar in’n Noordoosten un Seestermüh in’n Oosten liggen. Bevör na de Stormflood 1962
Groot Maaknow [ʝroːt mɔːkˈnoː], ok Jrotmoakno schrieven, is en Oortsdeel van de amtsfrie’en Gemeen Rangesdörp in’n Landkreis Telte-Fläming in Brannenborg. Groot Maaknow was in’n Middelöller dat gröttste Dörp in brannenbörgschen Landschop Telte un verlöös siene Sülvstännigkeet eerst 2003 bi de Ingemeendung na Rangesdörp. To den Oort höört ok de Wahnsteden Praamsdörp (Proamsdörp), Fenne un Thersenhof mit bi. Groot Maaknow liggt circa 16 Kilometer weg van de Berliner Stadtgrenze un fief Kilometer af van de Stadt Middenwolle De Naderöört sind Rangesdörp in′n Süüdoosten un de Gemeen Zossen in’n Süüdwesten. Nördern van Groot Maaknow liggt de Gemeengrenz na Blankenfelle-Malow. In’n Westen liggt de Maaknower See. Van Noord her flütt de Zülowgraven in den See un van dor dör den Oort un denn in den Zülowkanaal. Dör de Gegend üm Groot Maaknow üm rüm trocken al Jäger in Iestied, as Lager- un Raststeden wiesen. De eersten duerhaftigen Besiedelo dateer man in de Bronzetied. Butendem gaff in de fröhen Iestentied enen Dodenhof. Ut de röömsche Kaisertied gifft Gräber van denen man sik vermoden, dat se vilichte wat mit den Burgunden to kriegen hebben. Groot Maaknow sien Naam kümmt ut’n slaavschen "machnov", wat Moss bedüüdt Groot Maaknow werrt os Magna Machenow in′n Landbook van Karl
Duckwitz is en düütschen Nahnamen, de ut dat Poolsche stammen deit. In Bremen geev dat verscheden Politikers, Senaters un Börgermeesters mit düssen Namen. Arnold Duckwitz (1802–1881), Koopmann un Bremer Börgermeester, Georg Ferdinand Duckwitz (1904–1973), düütschen Staatssekretär un Vertreder in’t Utland, Richard Duckwitz (1886–1972), Senater un Börgermeester in Bremen.
Bernhard Gottfried Bueren, auk Godfried Bueren (* 10. August 1771 in Wolbierk büi Mönster, † 3. August 1845 in Papenbörg) was eun Richter, Mathematiker un plattduitsken Schrüiver. Bernhard Gottfried Bueren was süin lievedag in Westfolen un dat Eemsland recht bekennt, man vandage sind süine Werke meust vergeten. 1771 wurr Bueren os de Suhn van en Bäcker in Wolbierk boren. Heu ging na dat Gymnasium in Mönster un studeer hür van 1789 an Juristerüjje. 1793 werrt heu Richter in Papenbörg, wo heu 1845 auk mit Daude afging. Süin Suhne Gottfried Wilhelm Bueren was evenso Richter un schreev auk eun poor plattduitske Gedichte. Gottfried Bueren's Ausgewählte Gedichte / aus d. Vaters Nachlasse besorgt von B[ernhard] A[lexander] Bueren. - Münster : Coppenrath, 1868. - VIII, 220 S Rundgesang nebst Chor bei Gelegenheit der Vermählungsfeier des Herrn Herzoglich Arembergischen Arrondissements-Präfekten Doctoren A. Heyl mit der Demoiselle Rüssel am 27. November 1810 Ode zur Entbindungsfeier Ihrer Majestät der erhabensten Kaiserin M. Louise am 20. März, Lingen 1811 An meinen Sohn, als ich ihm 36 Pistolen sandte, um Doktor der Rechte und Notar zu werden; in: Berliner Gesellschafter, Jg. 1820, Nr. 94) Lexikon Westfälischer Autorinnen und Autoren, Eintrag zu Berhard Gottfried Bueren Indrag to Bueren in